Ai programare la dentist? Trebuie să te echipezi bine înainte de a intra în cabinet.
După 15 mai vei putea merge la clinicile stomatologice. Cabinetele dentare şi-au făcut stocuri cu echipamente de protecţie. În perioada asta au fost tratați doar pacienții cu urgențe.
Mai e puțin și cabinetele stomatologice din România se vor redeschide. Un lanţ de clinici stomatologice din ţară s-a pregătit din luna ianuarie cu echipamente de protecţie, care să ajungă tot anul: "Am ştiut clar că nu va rămâne doar în China acest virus şi deja erau semnale din piaţă că nu prea se mai găsesc materiale de protecţie“. Cabinetele au fost deschise doar
pentru urgenţe în perioada asta, iar şase din cele 12 clinici ale acestui lanţ
au primit 1.500 de pacienţi. "În cort se face triajul epidemiologic. Se echipează cu mănuşi, măşti, bonetă, botoşei şi abia apoi se intră în clinică“, spune Ama Battah, stomatolog pentru copii. Pacienţii
fără urgenţe au primit sfaturi și medicamentație telefonic după ce le-a fost
analizată starea medicală.